|  |  |  |
| --- | --- | --- |
|  |  |  |
| **GUVERNUL REPUBLICII MOLDOVA****H O T Ă R Î R E nr**. \_\_\_\_\_\_\_**din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**2023****Chișinău** |

**pentru modificarea unor hotărîri de Guvern**

**(în vederea punerii în aplicare a cadrului normativ privind cheiurile temporare)**

În temeiul art.8 alin.(2) lit.a) din Legea nr.176/2013 privind transportul naval intern al Republicii Moldova (Monitorul Oficial al Republicii Moldova, 2013, nr.238-242, art.672), cu modificările ulterioare, Guvernul

**HOTĂRĂŞTE:**

**1.** Hotărîrea Guvernului nr. 546/2019 pentru aprobarea Regulamentului privind modul de amenajare şi exploatare a cheiurilor temporare şi edificiilor aferente pe căile navigabile interne ale Republicii Moldova (Monitorul Oficial al Republicii Moldova, 2019, nr.352-359, art. 861) se modifică, după cum urmează:

**1)** în hotărîre:

**a)** în denumire, sintagma „Regulamentului privind modul de amenajare și exploatare a cheiurilor temporare și edificiilor aferente pe căile navigabile interne ale Republicii Moldova” se substituie cu sintagma „Condițiilor de amplasare, înființare, desființare și dotare tehnică a cheiurilor temporare și a construcțiilor aferente pe căile navigabile interne ale Republicii Moldova”;

**b)** la punctul 1 sintagma “Regulamentul privind modul de amenajare şi exploatare a cheiurilor temporare şi edificiilor aferente pe căile navigabile interne ale Republicii Moldova” se substituie cu sintagma “Condițiile de amplasare, înființare, desființare și dotare tehnică a cheiurilor temporare și a construcțiilor aferente pe căile navigabile interne ale Republicii Moldova”;

**2)** la Anexă:

**a)** denumirea va avea următorul cuprins:

“Condițiile de amplasare, înființare, desființare și dotare tehnică a cheiurilor temporare și a construcțiilor aferente pe căile navigabile interne ale Republicii Moldova”;

**b)** la punctul 1, sintagma „Regulamentul privind modul de amenajare și exploatare a cheiurilor temporare și edificiilor aferente pe căile navigabile interne ale Republicii Moldova (în continuare – *Regulament*)” se substituie cu sintagma „Condițiile de amplasare, înființare, desființare și dotare tehnică a cheiurilor temporare și a construcțiilor aferente pe căile navigabile interne ale Republicii Moldova (în continuare - Condiții)”;

**c)** pe tot parcursul textului, în toate formele gramaticale, cuvântul “Regulament” se substituie cu cuvântul “Condițiile”;

**d)** punctul 2 va avea următorul cuprins:

„2. Prezentele Condiții stabilesc modul de sosire și plecare a navelor la/de la chei, navigația în acvatoriul cheiurilor, îmbarcării și debarcării persoanelor, încărcării, descărcării și păstrării mărfurilor, desfășurării activităților economice, acțiuni în condiții meteorologice nefavorabile, prevenirea poluării acvatoriului cheiului și tarifele pentru operarea navelor la cheiuri.”

**e)** punctul 4 va avea următorul cuprins:

“4. Terenurile din zonele și fâșiile riverane de protecție a apelor rîurilor și bazinelor de apă pot fi utilizate în calitate de cheiuri temporare, în scop de acostare a navei, îmbarcare și debarcare a pasagerilor, încărcare, descărcare și păstrare a mărfurilor, desfășurării activităților economice și efectuării operațiunilor de vămuire, pe o perioadă ce nu depășește 60 de zile de la data coordonată de organele de specialitate, fără efectuarea construcțiilor capitale, precum și pentru amenajarea edificiilor temporare și efectuarea altor lucrări necesare, staționării în cazul iernării neprevăzute a navelor sau al diferitelor accidente în care navele sunt implicate.”;

**f)** punctul 6 va avea următorul cuprins:

„6. Utilizarea terenurilor în calitate de cheiuri temporare se efectuează doar după avizarea acestui fapt de ANRM, Inspectoratul General al Poliției de Frontieră și coordonarea cu Serviciul Vamal, Agenția „Apele Moldovei”, Agenția de Mediu, Agenția „Moldsilva” deținătorul terenului și administrația publică locală.

**g)** se completează cu punctele 61, 62 și 63, cu următoare redacție:

„61. Pentru eliberarea de către Poliția de Frontieră a autorizației de utilizare a terenurilor în calitate de cheiuri temporare urmează a fi prezentate:

1) cererea depusă de persoana împuternicită a agentului economic;

2) copiile actelor de constituire a agentului economic și genurile de activitate desfășurate;

3) actul ce confirmă dreptul de proprietate asupra terenului sau documentul ce confirmă dreptul de folosință, după caz, și copiile acestora;

4) lista personalului angajat;

5) actul de identitate al fiecărui angajat, însoțit de o copie a acestuia;

6) datele mijloacelor de transport (plutitoare, terestre) cu care se

intenționează a se efectua transportarea şi copia certificatelor de înmatriculare;

62. În cazul în care nava pleacă dintr-un chei temporar și are ca destinație un stat străin, controlul la trecerea frontierei este efectuat în ultimul punct de trecere a frontierei de stat fluvial/portuar aflat pe itinerarul de deplasare a navei. În cazul când nava vine dintr-un stat străin și urmează să acosteze la cheiurile temporare aflate pe teritoriul Republicii Moldova, controlul la trecerea frontierei este efectuat în primul punct de trecere a frontierei fluvial/portuar aflat pe itinerarul de deplasare a navei.

63. Cheiurile temporare se înzestrează potrivit planului de amenajare a acestora, aprobat de Inspectoratul General al Poliţiei de Frontieră şi de autoritățile care activează în acestea. Normele tehnice - tip de înzestrare a cheiurilor temporare sunt stabilite în anexa la prezentul Regulament. În dependență de locul amplasării cheiului temporar, capacitatea acestuia, perspectiva de dezvoltare, dar și configurația râului și reliefului, Inspectoratul General al Poliției de Frontieră poate solicita de la operatorul cheiului, înzestrarea suplimentară a cheiului temporar, reieșind din necesitatea exercitării atribuțiilor și drepturilor”;

**h)** la punctul 7 sintagma „[www.maradmoldova.md](http://www.maradmoldova.md)” se substituie cu sintagma „[www.narm.md](http://www.narm.md)”;

**i)** la punctul 8:

 subpunctul 1) litera b), va avea următorul cuprins:

„b) monitorizează procesul de executare de către nave și organizații a cerințelor Codului navigației maritime comerciale al Republicii Moldova nr. 599/1999 și Legii nr. 176/2013 privind transportul naval intern al Republicii Moldova, în ceea ce privește asigurarea navigației în siguranță în acvatoriul cheiului și în apropierea acestuia, respectarea cerințelor pentru prevenirea poluării apelor rîului Prut și fluviului Nistru, regimului documentelor de bord, verificarea navelor înainte de ieșirea acestora în voiaj pentru a determina dacă acestea sînt în stare bună de navigabilitate, monitorizarea amplasării și încărcării/descărcării mărfurilor pe nave, respectare normelor de încărcare şi aprovizionare a acesteia, a exigenţelor de înrolare a membrilor de echipaj şi altor condiţii care periclitează siguranţa navigaţiei ori sănătatea persoanelor îmbarcate sau care poate aduce daune mediului înconjurător, precum și înregistrarea sosirilor și plecărilor;”;

se completează la subpunctul 4) cu literele e) și f) cu următorul conținut:

”e) asigură perimetrului cheiului temporar și teritoriului adiacent cu echipamente de protecție contra accesului neautorizat, și de monitorizare video a perimetrului menționat, cheiului și acvatoriului acestuia. Organele abilitate vor fi asigurate cu acces pe teritoriul cheiului temporar, precum și la datele (în regim online) furnizate de echipamentele de înregistrare video.

 f) îndeplinește prescripțiile ANRM, privind efectuarea lucrărilor de încărcare/descărcare, transbordare, manipularea mărfurilor, stivuirea, depozitarea mărfurilor la cheiurile temporare.”;

**j)** punctul 14 va avea următorul cuprins:

”14. Pentru navele de navigație internă se prezintă următoarele acte/certificate valide:

1) certificatul de naționalitate;”

2) certificatul de bună stare de navigabilitate/certificatul de navigație interioră;

3) certificatul de tonaj (pentru navele a căror stare tehnică este supravegheată de societățile de clasificare);

4) rolul de echipaj;

5) autorizația stațiilor de radiocomunicații ale navei, jurnalul radio-telegrafic (dacă nava are staţie radio)”;

**k)** punctul 21 va avea următorul cuprins:

“21. Plecarea navelor maritime și fluviale din cheiul temporar este permisă doar după verificarea nemijlocită a navelor de către polițistul de frontieră, de către reprezentantul ANRM pentru a stabili dacă acestea sânt pregătite pentru voiaj și după perfectarea procedurilor vamale. Căpitanul navei sau agentul acesteia este obligat să înștiințeze Poliția de Frontieră despre ora prezentării navei în punctul de trecere a frontierei de stat fluvial/portuar prin care va avea loc nemijlocit trecerea frontierei de stat și precum și orice abateri neprevăzute de la timpul estimat prezentării în punctul de trecere.”;

**l)** se completează cu o anexă cu următorul conținut:

“ „Anexă la Condițiile de amplasare, înființare,

 desființare și dotare tehnică a cheiurilor temporare

și a construcțiilor aferente pe căile

navigabile interne ale Republicii Moldova

Normele tehnice - tip de înzestrare a cheiurilor temporare

Operatorul cheiului temporar în gestiunea căruia se află cheiul temporar este responsabil de înzestrarea acestuia, după cum urmează:

- îngrădește perimetrului cheiului temporar cu gard de protecție și creează sistemul de control-acces dotat cu bariere electrice (intrare/ieșire);

- pune la dispoziția Poliţiei de Frontieră, în mod gratuit şi fără achitarea cheltuielilor de întreținere, încăperile, locurile special amenajate şi comoditățile aferente necesare pentru îndeplinirea atribuțiilor, inclusiv pentru servirea mesei de către angajați;

- asigură iluminatul teritoriului, perimetrului cheiului temporar, sectorului adiacent acestuia, precum și intrării/ieșirii de pe perimetru;

- instalează numărul necesar de camere video pe perimetrul cheiului, pe platforma de îmbarcare/debarcare și asigură accesul angajaților Poliției de Frontieră la imagini (inclusiv la stocarea înregistrărilor și vizualizarea în regim real-online);

- oferă tehnică de calcul care să dețină acces permanent la internet;

- amenajează locuri de parcare pentru mijloacele de transport de serviciu ale angajaților autorităților de control care activează în cheiul temporar;

- asigură dotarea cu mobilier, sursă de apă potabilă, WC, vas de colectare a deșeurilor.”.

**2.** În anexa nr. 1 la Hotărîrea Guvernului nr. 706/2018 cu privire la crearea Agenţiei Navale a Republicii Moldova (Monitorul Oficial al Republicii Moldova, 2018, nr. 285-294, art.816) cu modificările ulterioare, la punctul 9 subpunctul 2), literele b) și d) vor avea următorul cuprins:

“b) stabileşte necesitatea instalării sau suprimării semnalelor de navigaţie terestre și plutitoare, dispune amplasarea dispozitivelor de semnalizare pe căile navigabile interioare ale Republicii Moldova şi controlează funcţionarea acestora;

d) propune autorității centrale de specialitate, nominal şi pe porţiuni, sectoarele navigabile ale Republicii Moldova;”.

**Prim-ministru Dorin RECEAN**

*Contrasemnează:*

Ministru al infrastructurii și dezvoltării regionale Andrei Spînu

Ministru al finanțelor Veronica Sirețeanu

Ministru al afacerilor interne Adrian Efros